טיבטס ברוק

יונקרס, בסמוך למוצא הנחל.]]
טיבטס ברוק (באנגלית: Tibbetts Brook) הוא נחל בחלק הדרומי של מדינת ניו יורק, הזורם מצפון לדרום מהעיר יונקרס במחוז ווסטצ'סטר אל רובע הברונקס בתוך העיר ניו יורק. הנחל התנקז במקור לתוך ספייטי דייבל קריק כחלק ממערכת נהר הארלם<ref name=":0"></ref>, וכעת הנחל הוא תת-קרקעי בחלקו, ומסתיים מעל פני הקרקע בקצה הדרומי של אגם ואן קורטלנדט בתוך פארק ואן קורטלנד, וממשיך מתחת לאדמה מתחת לשדרת טיבטס, וזורם לדרום מערב אל תעלת השייט של נהר הארלם<ref name=":2" />. הנחל מספק מי נגר מאגן ניקוז משמעותי, הן לפארק ואן קורטלנדט בקצהו הדרומי, והן לפארק טיבטס ברוק בקצהו הצפוני. קיימות הצעות להעלות את החלק הדרומי של הנחל בחזרה אל פני השטח<ref name=":1"></ref><ref name=":3"></ref><ref name=":4"></ref>.

== הנחל ומהלכו ==
יונקרס, עם 2 היובלים המזינים, ועד השפך לספייטי דייבל קריק.]]
מקורו של טיבטס ברוק בפארק הזיכרון H.F. Redmond Junior מצפון לשדרת יונקרס בדָאנווּדִי, יונקרס. הוא ממשיך דרומה דרך שני אגמים מלאכותיים ב-Tibbetts Brook Park, במסלול מקביל וצמוד ל-Saw Mill River Parkway ול-New York and Putnam Railroad הישנה (כיום שביל בפארק). מדרום לפארק, הנחל עובר בערוץ הסמוך לפארק, ואז חוצה את גבול יונקרס/הברונקס לפארק ואן קורטלנד. הוא עובר דרך מרכז מסלול הגולף ואן קורטלנד, ואז נשפך לתוך אגם ואן קורטלנד - אגם מלאכותי שנוצר בשנת 1699 על ידי סכירת הנחל<ref></ref><ref name=":2" /><ref name=":5" />. הנחל מסתיים כיום בקצה הדרומי של האגם, בערך ברחוב 242 מערב<ref name=":0" /><ref name=":1" /><ref name=":2"></ref>. מספר נקזי סערה מזינים מי גשמים עודפים לתוך הנחל בתוך יונקרס<ref></ref><ref></ref>.

בשפך הנחל, המים זורמים למנהרת ביוב מלֶבֵנִים, שמתמזגת מאוחר יותר עם הביוב המשולב הראשי מתחת לרחוב ברודוויי, המוביל מי גשמים, שפכים ביתיים וביוב תעשייתי. המנהרה מתנקזת בעיקר למפעל בקרת זיהום המים באי וורדס, שם מטופלים שפכים בעיר<ref></ref>. בתנאי גשם, הביוב עולה על גדותיו לקצה הצפוני של נהר הארלם, דרך צינור ניקוז, בערך ברחוב 192 מערב (הית' אווניו)<ref name=":3" /><ref name=":2" /><ref></ref><ref></ref><ref name=":5"></ref>. בשל הפיתוח המודרני, הנחל עובר דרך מעברים תת-קרקעיים וגשרונים בנקודות שונות לאורך מסלולו<ref name=":4" /><ref></ref>.

המסלול הישן של הנחל עדיין מונצח מעל פני הקרקע על ידי שדרת טיבט - Tibbett Avenue - (ראו במפה התחתונה משמאל). השדרה מסתיימת ללא מוצא, במתחם בית הספר התיכון JFK, בערך בנקודה שבה זרם טיבטס ברוק המקורי לתוך נחל ספייטי דייבל הישן, לאחר שהשלים את מסעו דרך סדרה של כרי דשא ביצתיים<ref name=":5" />.

עוד בתחילת המאה ה-20, היו לטיבטס ברוק שני יובלים צפוניים שהתמזגו בקצה הצפוני של פארק טיבטס ברוק המודרני (ראו במפה משמאל, ובביאור שבתחילת פרק זה, שמפנה למפה הרלוונטית דהיום).

== אגן הניקוז ==
1895 המראה את נחל טיבטס ברוק מתפתל לאורך שדרת טיבטס בברונקס, ונשפך לספייטי דייבל קריק שמקיף את שכונת מרבל היל של מנהטן. בשנה זו נחפרה תעלת השייט של ההארלם ריבר מדרום לשכונה, שהפכה אותה לאי<ref></ref>.]]
טיבטס ברוק הוא חוליה מרכזית בדפוס הניקוז הטבעי של פארק ואן קורטלנדט, המקיף אגן ניקוז של כמעט 3,500 דונם. נגר נאסף בנחל, מתנקז לאגם ואן קורטלנדט, ובסופו של דבר נשפך לנהר הארלם דרך רשת של ביוב תת-קרקעי. פיתוח לאורך נתיב המים, כמו בניית כבישים מהירים, יוצר לעיתים קרובות מקורות חדשים של נגר מרוכז מאוד, המשבשים את האיזון העדין הזה, גורם לשחיקה וזיהום במלח, נפט ופסולת מצידי הדרך. בשנת 1961, זיהום דלף לתוך הנחל במעלה הזרם, והרג אלפי דגים באגם. המאמצים הבאים להחיות את הנחל, כללו בשנת 1978 חידוש מלא של אוכלוסיית הדגים באגם. טיבטס ברוק היום הוא נחל שקט, המשמש בית לצמחייה מגוונת כסוגים שונים של קני סוף, נטופית רפואית, עשבי תיבול, סוג של ערבות ונוריות ארסיות. בנחל מקננים גם אנפות, ינשופים, נקרים, ארנבים, דביבונים, אונדטרה ובואשים<ref name=":2" />.

== חשיפת הנחל כולו לאור השמש ==
בשנת 2022, יצאה עיריית ניו יורק בפרויקט תשתית ירוקה לחשוף חלקים מטיבטס ברוק בברונקס שכוסו במשך יותר ממאה שנה. חשיפת הנחל היא תהליך של החזרת הנחל למצב טבעי יותר, על ידי הסרת כל מכשול המכסה אותו, כגון בטון או ריצוף. חשיפת הטיבטס ברוק תסיר את המים הנקיים של הנחל ממערכת הביוב, ותעזור להפחית את גלישת הביוב המשולבת (CSOs) לנהר הארלם. זה עשוי גם לסייע בהפחתת הצפות לאורך ברודוויי, ובאזורים אחרים של אגן הניקוז של הטיבטס ברוק<ref></ref>.

הפרויקט בעלות של 133 מיליון דולר יסיר את זרימת טיבטס ברוק ממערכת הביוב, וייצור קיבולת נוספת ברשת הניקוז של הברונקס, בציפייה להפחית את זרימת הביוב המשולבת ב-228 מיליון גלונים מדי שנה. הפרויקט יחזיר את הנחל לערוצו הטבעי והפתוח, המתפתל בשכונת קינגסברידג' ונשפך לנהר הארלם. לאחר השלמתו, פרויקט החשיפה יסיר בין 4 ל-5 מיליון גלונים של מים ממערכת הביוב בכל יום. כיום, טיבטס ברוק מכניס למערכת הביוב מים בקצב של 4 עד 5 מיליון גלונים ביום בימים יבשים. כאשר יורד גשם, מי סערה, ביוב והנחל, נכנסים למערכת הביוב המשולבת, עוקפים את מתקן הטיפול, וזורמים ישירות לנהר הארלם. הבנייה צפויה להתחיל בסוף 2025<ref></ref>.

== ביאורים ==

== הערות שוליים ==

קטגוריה:הברונקס
קטגוריה:יונקרס
קטגוריה:מדינת ניו יורק: נהרות
קטגוריה:ניו יורק: גאוגרפיה